****

**การประกวดภาพถ่ายงานเทศกาลดูเหยี่ยวแหล่งท่องเที่ยวเขาดินสอ ครั้งที่ 5 ประจำปี พ.ศ. ๒๕๕๖**

ด้วยเทศบาลตำบลบางสน กำหนดจัดงานเทศกาลดูเหยี่ยวแหล่งท่องเที่ยวเขาดินสอ ครั้งที่ 5 ประจำปี พ.ศ. 2556 ระหว่างวันที่ 15 ตุลาคม – 15 พฤศจิกายน 2556 ณ ศูนย์ศึกษาธรรมชาติเขาดินสอ หมู่ที่ 8 ตำบลบางสน อำเภอปะทิว จังหวัดชุมพร มีวัตถุประสงค์เพื่อประชาสัมพันธ์และส่งเสริมการท่องเที่ยวเชิงอนุรักษ์ ยกระดับแหล่งท่องเที่ยวในพื้นที่สู่ระดับประเทศและเสริมสร้างรายได้สู่ชุมชน โดยจัดพิธีเปิดงานในวันเสาร์ที่ 26 ตุลาคม 2556 ซึ่งมีกิจกรรมดังนี้ การดูเหยี่ยวอพยพ แข่งขันวาดภาพ การประกวดภาพถ่าย การแข่งขันเดินวิ่ง การแข่งขันจักรยาน ฯลฯ นั้น

ในการนี้เพื่อให้เด็ก เยาวชนและบุคคลทั่วไปได้มีส่วนร่วมในการประชาสัมพันธ์งานเทศกาลดูเหยี่ยวแหล่งท่อง เที่ยวเขาดินสอให้เป็นที่รู้จักมากขึ้น ภาพที่ส่งเข้าประกวดสามารถนำไปใช้ในสื่อประชาสัมพันธ์งานในปีต่อๆไปและเป็นการปลูกฝังให้ตระหนักถึงความสำคัญของแหล่งท่อง เที่ยวในพื้นที่ โดยการแสดงความคิดสร้างสรรค์ การเปิดกว้างทางจินตนาการ เทศบาลตำบลบางสน จึงได้จัดกิจกรรมการประกวดภาพถ่าย ในหัวข้อเรื่อง **อัศจรรย์เขาดินสอ** โดยแสดงให้เห็นถึงการอพยพของนกเหยี่ยว ความงามของภูมิทัศน์ ความเป็นเอกลักษณ์และความสมบูรณ์ทางธรรมชาติของเขาดินสอ อันเป็นแหล่งท่องเที่ยวที่มีชื่อเสียงของตำบลบางสน อำเภอปะทิว จังหวัดชุมพร ซึ่งมีหลักเกณฑ์การส่งเข้าประกวด ดังต่อไปนี้

**๑.ผู้มีสิทธิ์ส่งภาพถ่ายเข้าประกวด**

**เยาวชน นักเรียน นิสิต นักศึกษา และบุคคลทั่วไป ไม่จำกัด เพศ อายุ โดยไม่เสียค่าสมัครใดๆ**

๒. กติกาการส่งภาพถ่ายเข้าประกวด

๑) ผู้ส่งภาพเข้าประกวดสามารถส่งผลงานได้ไม่จำกัดจำนวน

๒) ภาพถ่ายที่ส่งเข้าประกวด ต้องเป็นภาพถ่ายที่แสดงถึง การอพยพของนกเหยี่ยว ความงามของภูมิทัศน์ ความเป็นเอกลักษณ์และความสมบูรณ์ทางธรรมชาติของเขาดินสอ

๓) ภาพถ่ายที่ส่งเข้าประกวดต้องถ่ายด้วยกล้องดิจิตอล เป็นภาพสี รูปแบบไฟล์มาตรฐาน .JPG เท่านั้น ขนาดความละเอียดไม่น้อยกว่า ๑๐ ล้านพิกเซล โดยผู้ส่งเข้าประกวดสามารถปรับแต่งเติมสี (Process) ได้โดยไม่ผิดไปจากความเป็นจริงตามธรรมชาติ

/4) ภาพถ่าย...

-2-

๔) ภาพถ่ายที่ส่งเข้าประกวด จะต้องถ่ายโดยผู้ส่งประกวดเท่านั้น และจะต้องไม่เคยเผยแพร่ในที่

สาธารณะ หรือเคยได้รับรางวัลจากการประกวดใดๆ มาก่อน หากพิสูจน์ได้ภายหลังว่าผู้ส่งภาพประกวดกระทำความผิดเงื่อนไขดังกล่าว ผู้จัดการประกวดสงวนสิทธิ์ในการเรียกรางวัลที่ได้รับไปแล้ว กลับคืนหรือตัดสิทธิในการรับรางวัล

๕) ภาพถ่ายที่ส่งเข้าประกวด พิมพ์บนกระดาษโฟโต้ A๔ ติดบนแผ่นฟิล์ม ฟิวเจอร์บอร์ดสีดำ กำหนดให้เหลือขอบภาพโดยรอบด้านละ 2 นิ้ว ระบุ ชื่อ-สกุล ที่อยู่ หมายเลขโทรศัพท์และอีเมล์แอดเดรสของผู้ถ่ายภาพ ชื่อภาพและ CD ไฟล์ภาพต้นฉบับที่บันทึกเป็น JPG file จำนวน 1 ภาพต่อ 1 แผ่น และสำเนาบัตรประชาชนพร้อมรับรองสำเนาถูกต้อง ๑ ภาพ ต่อ ๑ ชุด

๖) ภาพถ่ายพร้อมไฟล์ภาพที่ส่งเข้าประกวดจะตกเป็นสมบัติของเทศบาลตำบลบางสน ขอสงวนสิทธิ์ไม่ส่ง CD ไฟล์ภาพต้นฉบับคืน และเทศบาลตำบลบางสนมีสิทธิ์คัดเลือกภาพถ่ายที่ส่งเข้าประกวด เพื่อนำไปจัดแสดงในที่ต่างๆ และมีสิทธิ์ในการจัดพิมพ์เผยแพร่ผลงานในเอกสารสิ่งพิมพ์ ป้ายโฆษณา รวมทั้งสารสนเทศทุกประเภท

๗) ผู้ส่งภาพถ่ายเข้าประกวด ต้องส่งภาพถ่ายด้วยตนเอง ณ สำนักงานเทศบาลตำบลบางสน อำเภอปะทิว จังหวัดชุมพร

๘) คณะกรรมการตัดสิน จะพิจารณาจากคุณค่าของผลงานเป็นหลัก มีสิทธิ์กำหนดวิธีการตัดสิน โดยยืดถือแนวปฏิบัติที่เป็นมาตรฐานสากล และผลการตัดสินของกรรมการถือเป็นที่สุด

๙) ผู้ส่งภาพถ่ายเข้าประกวดมีสิทธิ์ได้รับรางวัลได้หลายรางวัล

๑๐) ผู้ส่งภาพถ่ายเข้าประกวดทุกคน ต้องปฏิบัติตามเงื่อนไขที่ระบุไว้ข้างต้นทุกประการ หากฝ่าฝืนจะถูกตัดสิทธิ์ในการเข้าประกวดหรือรับรางวัล รวมทั้งผู้จัดการประกวดอาจเรียกรางวัลที่ได้รับไปแล้วกลับคืน

๑๑) คณะกรรมการตัดสินและคณะกรรมการดำเนินงานการประกวดภาพถ่าย อัศจรรย์เขาดินสอ ไม่มีสิทธิ์ส่งภาพถ่ายเข้าประกวด

๓. รางวัลประกวดภาพถ่าย “อัศจรรย์เขาดินสอ”

๑) รางวัลชนะเลิศ จำนวน ๑ รางวัล เงินรางวัล ๓,๐๐๐ บาท พร้อมเกียรติบัตร

๒) รางวัลรองชนะเลิศ จำนวน ๑ รางวัล เงินรางวัล ๑,๕๐๐ บาท พร้อมเกียรติบัตร

๓) รางวัลชมเชย จำนวน ๓ รางวัล เงินรางวัลละ ๕๐๐ บาท พร้อมเกียรติบัตร

๔) เกียรติบัตร สำหรับผู้ส่งภาพถ่ายเข้าประกวดที่ไม่ได้รับรางวัลทุกท่าน

๔) กำหนดการประกวดภาพถ่าย “อัศจรรย์เขาดินสอ”

๑) ส่งภาพถ่ายด้วยตนเอง หรือมอบฉันทะ ภายในวันที่ ๒๒ ตุลาคม ๒๕๕๖ เวลา ๑๖.๐๐ น. ณ สำนักงานเทศบาลตำบลบางสน อำเภอปะทิว จังหวัดชุมพร โดยกรอกรายละเอียดในใบสมัครให้ครบถ้วน และแนบสำเนาบัตรประชาชนพร้อมลงลายมือชื่อรับรองสำเนา ซึ่งผู้ส่งภาพถ่ายเข้าประกวด สามารถดาวน์โหลดใบสมัคร

ได้ที่ [WWW.BANGSON.GO.TH](http://WWW.BANGSON.GO.TH)

/ 2) คณะกรรมการ...

- ๓ -

๒) คณะกรรมการจะทำการตัดสินภาพถ่ายที่ส่งเข้าประกวด ในวันที่ ๒๔ ตุลาคม ๒๕๕๖

๓) เทศบาลตำบลบางสน จะทำการประกาศผลการตัดสินภาพที่เข้าประกวด ในวันที่ ๒๔ ตุลาคม ๒๕๕๖ เวลา ๑๖.๓๐ น. เป็นต้นไป ทาง [WWW.BANGSON.GO.TH](http://WWW.BANGSON.GO.TH)

๔) ให้ผู้ที่ส่งภาพถ่ายเข้าประกวดและได้รับรางวัล ไปรับรางวัลด้วยตนเอง หรือมอบอำนาจให้ผู้อื่นไปรับรางวัลแทน โดยทำหนังสือมอบอำนาจ และแนบสำเนาบัตรประชาชนพร้อมลงลายมือชื่อรับรองสำเนาทั้งของผู้มอบอำนาจและผู้รับมอบอำนาจ ในพิธีเปิดงานเทศกาลดูเหยี่ยวแหล่งท่องเที่ยวเขาดินสอ ในวันที่ ๒๖ ตุลาคม ๒๕๕๖ เวลา ๑๐.๐๐ น. ณ ศูนย์ศึกษาธรรมชาติเขาดินสอ ตำบลบางสน อำเภอปะทิว จังหวัดชุมพร

๕) เทศบาลตำบลบางสนจะจัดแสดงผลงานภาพถ่ายของผู้เข้าประกวด ระหว่างวันที่ ๒๕-๒๗ ตุลาคม ๒๕๕๖ ณ ศูนย์ศึกษาธรรมชาติเขาดินสอ ตำบลบางสน อำเภอปะทิว จังหวัดชุมพร

๕) หากมีข้อสงสัย หรือต้องการรายละเอียดเพิ่มเติม ติดต่อได้ที่

สำนักงานเทศบาลตำบลบางสน อำเภอปะทิว จังหวัดชุมพร หมายเลขโทรศัพท์ ๐-๗๗๕๙-๑๐๐๓

หรือนางสาวศิริวรรณ อามานนท์ เจ้าหน้าที่ดำเนินการประกวดภาพถ่าย หมายเลขโทรศัพท์ 09-0443-1757



เลขที่สมัคร........................

**ใบสมัครประกวดภาพถ่าย**

**งานเทศกาลดูเหยี่ยวแหล่งท่องเที่ยวเขาดินสอ ครั้งที่ 5 ประจำปี ๒๕๕๖**

**หัวข้อ “อัศจรรย์เขาดินสอ”**

**ณ ศูนย์ศึกษาธรรมชาติเขาดินสอ ตำบลบางสน อำเภอปะทิว จังหวัดชุมพร**

....................................................

ชื่อ-สกุล (ผู้สมัคร)....................................................................................................

ที่อยู่.........................................................................................................................

………………………………………………………………………………………………………………….

โทรศัพท์....................................อีเมล์.....................................................................

ชื่อภาพ...................................................................................................................

ลงชื่อ................................................................

(..............................................................)

\*ใบสมัครพร้อมแนบสำเนาบัตรประชาชน 1 ใบต่อภาพ 1 ภาพ

(สำหรับเจ้าหน้าที่เก็บหลักฐาน)



เลขที่สมัคร........................

**ใบสมัครเข้าร่วมการประกวดภาพถ่าย**

**งานเทศกาลดูเหยี่ยวแหล่งท่องเที่ยวเขาดินสอ ครั้งที่ 5 ประจำปี ๒๕๕๖**

**หัวข้อ “อัศจรรย์เขาดินสอ”**

**ณ ศูนย์ศึกษาธรรมชาติเขาดินสอ ตำบลบางสน อำเภอปะทิว จังหวัดชุมพร**

....................................................

ชื่อ-สกุล (ผู้สมัคร)....................................................................................................

ที่อยู่.........................................................................................................................

………………………………………………………………………………………………………………….

โทรศัพท์....................................อีเมล์.....................................................................

ชื่อภาพ...................................................................................................................

ลงชื่อ................................................................

(..............................................................)

\*ใบสมัครพร้อมแนบสำเนาบัตรประชาชน 1 ใบต่อภาพ 1 ภาพ

(สำหรับติดหลังภาพ)